Søren Sørensen

''Se også den danske OL-deltageren, Søren Sørensen (turner)

Søren Hans Smith Sørensen (1885–1973) var en norsk skipsreder og Høyre-politiker fra Tromøy/Arendal. Fra 1919 til 1941 var han ordfører i Tromøy, og i perioden 1945–49 var han stortingsrepresentant for Aust-Agder.

Han gikk til sjøs i 1902 etter å ha tatt middelskolen året før. I 1903 tok han styrmannskole og i 1907 skipperskole. Fra 1912 til 1917 seilte han som skipper. Deretter gikk han i land og drev gårdsbruk, sagbruk og skipsverft. Han etablerte seg også som skipsreder og drev Smith-Sørensens Tankrederi. Han ble først valgt inn i kommunestyret i Tromøy 1916. 

Han var også var involvert i maritim forsikring gjennom Assuranceforeningen Gard, hvor han var styremedlem fra 1939 til 1956 og styreformann fra 1946 til 1955. Fra 1928 til 1964 var han medlem av representantskapet for Veritas og fra 1935 til 1955 medlem av Veritas sin faste komite. I 1916 ble han kirkeverge for Tromøy kirke, et verv han hadde til han døde. Han sponset også Tromøybrua med en million kroner, noe som førte til at den kunne realiseres.

 Heder 
 Ridder av 1. klasse av St. Olavs Orden 1951

 Referanser 

 Eksterne lenker 

  Om rederiet og rederen hos skipshistorie.net

Kategori:Norske skipsredere
Kategori:Høyre-politikere i Aust-Agder
Kategori:Ordførere i Tromøy
Kategori:Stortingsrepresentanter fra Høyre
Kategori:Stortingsrepresentanter for Aust-Agder
Kategori:Stortingsrepresentanter 1945–1949
Kategori:Riddere av 1. klasse av St. Olavs Orden
Kategori:Personer fra Arendal kommune
Kategori:Artikler i sjøfart-prosjektet